**JAKO 1**

|  |  |  |
| --- | --- | --- |
| **Jako 1** | ♠ 4 |  |
| **N/-** | ♥ AK542 |  |
|  | ♦ A64 |  |
| ♠ KJ762 | ♣ QJ92 | ♠ A1083 |
| ♥ 1073 | N | ♥ J9 |
| ♦ 753 | W E | ♦ QJ10 |
| ♣ K8 | S | ♣ 7643 |
|  | ♠ Q95 |  |
|  | ♥ Q86 |  |
|  | ♦ K982 |  |
|  | ♣ A105 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
| **1H** | **pass** | **3H** | **pass** |
| **4H** | **pass** | **pass** | **pass** |

**Sitoumus:** 4H by N **Lähtö:** Itä aloittaa sarjastaan ♦Q:lla. Pelaamalla ♦7:n länsi kertoo, ettei hänellä ole voimaa ruudussa. **Pelinvienti:** Jaossa on 3 menevää: pata, ruutu ja risti kuningas. ♣K –menevän voi välttää leikkauksella, jos kuningas on idällä. Pöydän lyhyempään valttiin ei ole mitään varastettavaa, joten pv poistaa puolustajien valtit ensimmäiseksi. Pelin kulun kannalta on sama kumpaan käteen aloituksen voittaa. Toiseen tikkiin herttaa niin, että voittaa 1. ♥-kierroksen pöydän rouvalla ja sen jälkeen käden A:lla &K:lla. Kolme kierrosta riittää valttien poistoon. Seuraavaksi kokeillaan ristimaskia: pv pelaa kädestään ♣Q:n ja kun itä pelaa pienen niin myös pöydästä pelataan pieni. Nyt leikkaus epäonnistuu ja länsi saa tikin kuninkaalla. Hän voi jatkaa idän lähtömaata ruutua. Nyt pv:llä on 10 tikkiä: 5 herttaa, 3 ristiä ja 2 ruutua. Ruutu- ja patamenevät eivät katoa mihinkään.  
**Tulos:** 10 tikkiä

**JAKO 2**

|  |  |  |
| --- | --- | --- |
| **Jako 2** | ♠ K65 |  |
| **E/NS** | ♥ A65 |  |
|  | ♦ K653 |  |
| ♠ 432 | ♣ A109 | ♠ A107 |
| ♥ KQ8 | N | ♥ J10973 |
| ♦ 1097 | W E | ♦ AJ8 |
| ♣ Q432 | S | ♣ K7 |
|  | ♠ QJ98 |  |
|  | ♥ 42 |  |
|  | ♦ Q42 |  |
|  | ♣ J865 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  | **1H** | **pass** | **2H** |
| **pass** | **pass** | **pass** |  |

**Sitoumus:** 2H by W  
**Lähtö:** Etelä aloittaa epäaidon sarjan korkeimmalla eli ♠Q:lla. Pohjoinen pelaa pyytävän pienen padan eli ♠5.  
**Pelinvienti:** Idällä on kaikkiaan 6 menevää: 2 pataa, hertta, 2 ruutua ja risti. Ruudusta voi selvitä 1 menevällä, jos tekee ***tuplamaskin*** eli leikkaa väriä kaksi kertaa. Voidakseen pelata kaksi kertaa ruutua pöydästä, hänen on oltava siellä kaksi kertaa kiinni – ja hertalla se onnistuu. Pv ottaa 1. tikin ♠-ässällä ja pelaa toiseen tikkiin pienen hertan kädestään ja pöydästä ♥8. Nyt pohjoinen ottaa tikin ässällä ja jatkaa ♠K:lla. Saadessaan sillä tikin hän jatkaa pienen padan etelän jätkälle. Etelällä ei ole oikein hyvää kääntöä, joten hänen olisi paras jatkaa passiivisesti herttaa.  
Pv ottaa tikin pöytään kuvalla ja nyt hänen pitää pelata pöydästä ♦10. Pohjoinen pelaa pienen, samoin pv kädestään ja etelä saa tikin rouvallaan.   
Etelällä on taas ongelma: kaikki käännöt tuntuvat helpottavan pelinviejää. Parasta olisi kääntää ristiä ja kun pöydästä pv pelaa pienen niin pohjoinen pelaa ♣10. Pelinviejä saa tikin kuninkaallaan ja jatkaa 3. herttakierroksen pöydän toiselle kuvalle. Nyt pv on toisen kerran pöydässä kiinni ja voi uusia ruutumaskin. Pöydästä pv siis jatkaa ruutua kohti käden jäljellä oleva AJ haarukkaa. Pohjoinen pelaa jälleen pienen ja pv kädestään J:n, millä saa tikin.   
Nyt pv:llä on 8 tikkiä: pata, 4 herttaa, 2 ruutua ja risti.   
**Tulos:** 8 tikkiä

**JAKO 3**

|  |  |  |
| --- | --- | --- |
| **Jako 3** | ♠ 8543 |  |
| **S/EW** | ♥ KJ82 |  |
|  | ♦ 9 |  |
| ♠ Q72 | ♣ QJ103 | ♠ 6 |
| ♥ 10754 | N | ♥ Q963 |
| ♦ K1054 | W E | ♦ AJ87 |
| ♣ 74 | S | ♣ A652 |
|  | ♠ AKJ109 |  |
|  | ♥ A |  |
|  | ♦ Q632 |  |
|  | ♣ K98 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  |  | **1S** | **pass** |
| **2S** | **pass** | **4S** | **pass** |
| **pass** | **pass** |  |  |

**Lähtö:** Länsi aloittaa paremman lähtökortin puutteessa duppelirististä korkeammalla eli ♣7:lla. Itä ottaa tikin ässällä toivoen, että lännellä olisi singeli ja kääntää pienen ristin (♣2) toivoen ruutujatkoa, jos länsi kuppaa tikin.  
**Pelinvienti:** Etelällä on omassa kädessään 5 menevää: risti, jonka puolustus otti jo 1. tikissä ja 4 ruutua. Lisäksi on vaara menettää valttirouva. Mutta yhden ruudun pv voi kupata pöytään, yhden ruuduista voi heittää hertta kuninkaalle ja yhden neljännelle ristille. Joten oikeastaan ruutumeneviä on vain yksi. Pv:llä olisi mahdollisuus tehdä pataleikkaus, mutta säännön mukaan yhdeksän kortin väri topataan eikä leikata, jos vain rouva puuttuu. Lisäksi on vaarana puolustuksen ristikuppi, jos leikkaus epäonnistuu. Niinpä pelinviejä pelaa 3. tikkiin pata ässän ja jatkaa 4. tikkiin patakuninkaan. Valitettavasti valtti oli puolustuksella 3-1, joten lännelle jäi vahva valttirouva. Sitä PVn ei kannata poistaa, koska häneltä kuluu siihen 2 valttia ja länsi saa rouvansa joka tapauksessa. Joten nyt pelinviejän kannattaa ottaa hertta ässänsä ja sitten pelata 3. kierros ristiä. Nyt länsi voi kupata ristin ja kääntää hertan toivoen herttatikkejä. Pelinviejä ottaa herttakäännön kuninkaalla, johon heittää pois ruudun, pelaa 4. vahvan ristin ja heittää siihenkin ruudun. Nyt on aika antaa puolustukselle ruututikki ja kupata viimeinen ruutu pöytään. PV saa luvatut 10 tikkiä: 5 pataa, 2 herttaa, 2 ristiä (yhden ristitikin länsi varasti) ja yhden ruutukupin pöytää. Puolustukselle siis jäi risti ässä, ruutu ja pata rouva.   
**Tulos:** 10 tikkiä

**JAKO 4**

|  |  |  |
| --- | --- | --- |
| **Jako 4** | ♠ 4 |  |
| **W/ALL** | ♥ 10654 |  |
|  | ♦ KQ543 |  |
| ♠ AK10986 | ♣ A104 | ♠ QJ2 |
| ♥ K7 | N | ♥ Q983 |
| ♦ 1097 | W E | ♦ A6 |
| ♣ K9 | S | ♣ Q532 |
|  | ♠ 753 |  |
|  | ♥ AJ2 |  |
|  | ♦ J82 |  |
|  | ♣ J876 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  |  |  | **1S** |
| **pass** | **3S** | **pass** | **4S** |

**Lähtö:** Pohjoinen lähtee sarjasta (valttipelissä 2 peräkkäistä riittää sarjaksi) ♦K. Etelä pyytää ruutua ♦2:lla.  
**Pelinvienti:** Lännellä on kädessään 4 menevää: hertta, 2 ruutua ja risti. Toisen ruudun saa kyllä kupattua pöytään, mutta nyt ruutukuppi pitää ottaa ennen kuin poistaa valtit vastustajilta. Eli otettuaan ensimmäisen tikin ässällä pv pelaa lisää ruutua pöydästä. Puolustus ottaa tikin, mutta mitään hyvää kääntöä ei ole, joten pohjoinen voi jatkaa vaikka ruutua. PV kuppaa ruudun pöytään, mutta nyt kannattaa olla huolellinen: kun pv:llä on kaikki isot valtit, hänen pitää kupata ruutu isolla padalla siltä varalta, että myös etelällä on lyhyt ruutu. Nyt mitään vahinkoa ei tapahdu, vaikka kuppaisikin pienellä, kun etelällä on kolme ruutua, mutta joskus väri voi istua niin huonosti että etelä saisi ylikupin.   
Ruutukupin jälkeen on aika poistaa valtit. Siihen tarvitaan kolme kierrosta, kun valtti istuu 3-1. Pv menettää vielä hertta ja risti ässän, jolloin peli menee juuri kotiin: 6 patatikkiä, ruutukuppi pöytään, ruutu ässä ja hertta & ristitikki (K tai Q). Puolustukselle jäi hertta ja risti ässät sekä ruutu tikki.  
**Tulos:** 10 tikkiä

**JAKO 5**

|  |  |  |
| --- | --- | --- |
| **Jako 5** | ♠ AK |  |
| **N/NS** | ♥ A10962 |  |
|  | ♦ Q64 |  |
| ♠ J1042 | ♣ J43 | ♠ 87653 |
| ♥ K5 | N | ♥ 87 |
| ♦ 10953 | W E | ♦ J2 |
| ♣ Q92 | S | ♣ AK86 |
|  | ♠ Q9 |  |
|  | ♥ QJ43 |  |
|  | ♦ AK87 |  |
|  | ♣ 1075 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
| **1H** | **pass** | **3H** | **pass** |
| **4H** | **pass** | **pass** | **pass** |

**Lähtö:** Itä lähtee ristiä ässällä. Länsi pelaa ♣2 pyytäen ristiä. Itä jatkaa kuninkaalla ja pelaa pienen ristin partnerin rouvalle. Nyt lännen kannatta jatkaa pataa toivoen partnerilleen kuningasta.   
**Pelinvienti:** Pelinviejä on nyt menettänyt heti alkuun 3 tikkiä, joten loput pitäisi saada. Vaarana on menettää herttatikki eli pelin kotiinmeno on nyt herttamaskista kiinni. Hertan peluu on siis aloitettava pöydästä rouvalla. Joten pv jatkaa pienen ruudun ässälle päästäkseen pöytään kiinni ja jatkaa herttarouvan. Lännellä ei ole mitään syytä peittää rouvaa, koska hän tietää, että idällä on korkeintaan 2 herttaa: pelinviejä kun on avannut 1H, joka lupaa vähintään 5 kortin värin, pöydässä on 4 ja lännellä 2 = ainakin 11 herttaa tiedossa. Niinpä idälle ei ole kasvamassa herttatikkiä, vaikka länsi rouvan peittäisi. Joten ainut toivo herttatikin saamiseen on, että pv:llä on niin pitkä hertta, ettei hän maskaa kun länsi pelaa pienen. Nyt se ei auta, vaan pv pelaa pienen kädestään ja saa rouvalla tikin. Pv jatkaa herttaa ja nyt kuningas tippuu. Pelinviejällä on loput tikit ja kotipeli: 2 pataa, 5 herttaa ja 3 ruutua. Puolustus sai 3 ensimmäistä tikkiä ristillä.  
**Tulos:** 10 tikkiä

**JAKO 6**

|  |  |  |
| --- | --- | --- |
| **Jako 6** | ♠ KQ76 | |
| **E/EW** | ♥ 109542 |  |
|  | ♦ A8 |  |
| ♠ A3 | ♣ 93 | ♠ 9854 |
| ♥ J6 | N | ♥ AKQ |
| ♦ 7652 | W E | ♦ 104 |
| ♣ Q10842 | S | ♣ AJ76 |
|  | ♠ J102 |  |
|  | ♥ 873 |  |
|  | ♦ KQJ93 |  |
|  | ♣ K5 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  | **1C** | **pass** | **2C** |
| **pass** | **pass** | **pass** |  |

**Lähtö:** Etelä lähtee ruutu kuninkaalla ja saadessaan tikin jatkaa väriä rouvalla. Nyt pohjoisen pitää pelata ässänsä kun muita ruutuja hänellä ei ole. Pohjoinen jatkaa pataa kuninkaalla ja etelä pelaa siihen pyytävän kakkosen.  
**Pelinvienti:** Pelinviejä on jo menettänyt kaksi tikkiä. Lisäksi hänellä on kädessään vielä kolme pata menevää ja mahdollinen ristimenevä. Padan pöydästä pelinviejä voi heittää hertalle. Niinpä pelinviejä ottaa pata käännön ässällään ja pelaa herttaa. Pelinviejä jatkaa hertan peluuta 3 kierrosta ja heittää kolmannelle vahvalle hertalle padan pois pöydästä. Pelinviejä on nyt kädessä kiinni, mutta ristiä hänen pitäisi pelata pöydästä leikatakseen kuningasta pohjoiselta. Joten hän pelaa pataa ja voi nyt kupata sen kun juuri heitti pöydästä toisen padan pois. Nyt pv pelaa ristiä rouva edellä. Leikkaus ei onnistu ja etelä saa tikin kuninkaalla. Etelä jatkaa pataa, jonka pv kuppaa ja pelaa toisen kierroksen ristiä. Risti oli nyt tasan, joten pelinviejä voi huoleti kupata ruudun käteen ja padan pöytään. Nyt pelinviejä saa peliinsä 2 ylitikkiä: pata, 3 herttaa, 3 ristiä ja 3 patakuppia pöytään.  
**Tulos:** 10 tikkiä

**JAKO 7**

|  |  |  |
| --- | --- | --- |
| **Jako 7** | ♠ QJ7 | |
| **S/ALL** | ♥ A84 |  |
|  | ♦ A75 |  |
| ♠ 4 | ♣ QJ105 | ♠ 982 |
| ♥ Q1076 | N | ♥ K92 |
| ♦ KQJ10 | W E | ♦ 942 |
| ♣ 9632 | S | ♣ K874 |
|  | ♠ AK10653 |  |
|  | ♥ J53 |  |
|  | ♦ 863 |  |
|  | ♣ A |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  |  | **1S** | **pass** |
| **4S** | **pass** | **pass** | **pass** |

**Lähtö:** Länsi lähtee ruutu kuninkaalla, itä pelaa ♦9 kieltäen voiman. Pelinviejä voittaa tikin pöydän ässällä.  
**Pelinvienti:** PVllä on 4 menevää, 2 herttaa ja 2 ruutua. Ristissä voi kasvattaa 2 tikkiä, kunhan leikkaa kuninkaan valttia vasten. Nyt pitää huomata pelata 1 kierros ristiä ennen valttaamista, ettei jäädä väärään käteen kiinni. Eli tikkiin 2 ristiä ja sitten 3 patakierrosta jääden pöytään kiinni. Tikkiin 5 pv pelaa pöydästä ♣Q ja jos itä ei peitä, pv heittää kädestään pienen ruudun pois ja jatkaa lisää ristiä. Kun itä peittää kuninkaalla, pv varastaa tikin ja pääsee herttaässällä hakemaan loput ristit, joihin heittää toisen ruudun ja hertan pois kädestään.   
**Tulos:** 11 tikkiä

**JAKO 8**

|  |  |  |
| --- | --- | --- |
| **Jako 8** | ♠ 10962 | |
| **W/-** | ♥ 1084 |  |
|  | ♦ QJ109 |  |
| ♠ QJ43 | ♣ K9 | ♠ K75 |
| ♥ AQ5 | N | ♥ KJ6 |
| ♦ K42 | W E | ♦ A63 |
| ♣ AJ5 | S | ♣ 7643 |
|  | ♠ A8 |  |
|  | ♥ 9732 |  |
|  | ♦ 875 |  |
|  | ♣ Q1082 |  |

**Tarjoussarja:**

|  |  |  |  |
| --- | --- | --- | --- |
| **N** | **E** | **S** | **W** |
|  |  |  | **1NT** |
| **pass** | **3NT** | **pass** | **pass** |
| **pass** |  |  |  |

**Lähtö:** Pohjoinen lähtee ruutu rouvalla.  
**Pelinvienti:** Pelinviejällä on kuusi pikatikkiä: 3 herttaa, 2 ruutua ja risti. Lisää tikkejä saa kasvatettua padasta. Mikäli pata on 3-3 puolustajilla, saamme aina 3 tikkiä. Jos pata taas istuu puolustuksella 4-2, on toivottava, että ässä on toisena kahden kuvan edessä. Eli pata käsitellään pelaamalla sitä kaksi kertaa idästä kohti pelinviejän QJ43. Takaisin pöytään päästään hertalla. Pelinviejä saa 3 pataa, 3 herttaa, 2 ruutua ja ristin.   
**Tulos:** 9 tikkiä





